Lënster Lycée International School

De Lënster Lycée International School, gekierzt LLIS, ass eng ëffentlech Schoul zu Lëtzebuerg, an der Gemeng Jonglënster.

De Lycée huet am Schouljoer 2014/15 seng éischt Rentrée gefeiert. E bitt Coursen aus dem Secondaire (Classique, General a Beruffsausbildung) un an offréiert zanter dem Schouljoer 2018/19 nieft sengem normalen, nationale Schoulprogramm, och den europäesche Schoulprogramm, dat mat däitsch-, franséisch- an engleschsproochege Sektiounen, an der Grondschoul wéi och am Secondaire. D'Grondschoulklasse aus dem Europaschoulprogramm sinn an engem Provisorium nieft dem LycéeMichèle Gantenbein, Die neuen Bildungsangebote auf einen Blick am Luxemburger Wort vum 9. Dezember 2017, S. 3.

Geschicht
Den neie Lënster Lycée gouf den 13. August 2007 virgestallt; den 20. Abrëll 2012 gouf de Grondstee geluecht. De 17. November 2014 gouf de Lycée offiziell a Presenz vun de Ministere François Bausch a Claude Meisch ageweitAnne-Aymone Schmitz: Modern, bunt und lichtdurchflutet0, am Luxemburger Wort vum 18. November 2014, S. 26.

Dat éischt Joer si just Septièmes- an Dixièmes-Klasse virgesinn, 180 Schüler ginn erwaart. Dat Joer drop kommen da Sixièmen/Huitièmen an Onzièmen derbäi, asw. Et ass geplangt, eemol tëscht 1.300 a 1.400 Schüler ze hunn. De Schwéierpunkt ass Elektrotechnik, Informatik a Commerce"Am Hierscht geet zu Jonglënster en neie Lycée op." rtl.lu, 29.07.2014, 18:30:28..

D'Schoul ass vu méindes bis donneschdes vu moies 8 bis mëttes 4 Auer op, freides bis 12 Auer. Nomëttes bis 6, hallwer 7 ginn d'Schüler awer och, wann néideg betreit.

D'Schoul besteet aus 55 Klassesäll, 33 Spezialsäll a 5 Atelieren op enger Fläch vu 37.000 m². Dobäi kënnt nach déi komplementar Infrastruktur déi aus engem Restaurant, enger Cafeteria, engem Festsall, enger Sportshal an enger Schwämm besteet.

D'Schoul déi den 9. Juli 2013 den Numm „Lënster Lycée” krut, gouf am November 2020 op „Lënster Lycée International School” ëmgedeeft.
 Direkteren 
 2014 - 2018: Romain Kieffer
 zanter 2018: Tom Nober

 Kuckt och 
 Secondaireschoulen zu Lëtzebuerg

 Um Spaweck 

 Websäit vum Lënster Lycée
 Akkréditéiert Europaschoulen

Kategorie:Gemeng Jonglënster
Kategorie:Schoulen zu Lëtzebuerg
Kategorie:Bauwierker 2014